Page:Wha the deil hae we got for a king?.pdf/6

6 Quo’ she, I winna marry thee, For a’ the gear that ye can gie; Nor will I gang ae step a-jee, For a’ the gowd o’ Gowrie. My father wiil gie me twa kye; My mither's gaun some yarn to dye; I’ll get a gown just like the sky, Gif I’ll no gang to Gowrie.

O my dear Katie, say na sae, Ye little ken a heart that’s wae; Hae, there’s my hand, hear me, I pray, Sin’ thou’ll no gang to Gowrie. Since first I met thee at the shiel; My saul to thee’s been true and leal; The darkest night I fear nae deil, Warlock, or witch, in Gowrie.

I fear nae want o' claise, nor nought; Sic silly things my mind ne’er taught I dream a’ night, an’ start about, An’ wish for thee in Gowrie. I lo'e thee better, Kate, my dear, Than a’ my rigs, and out-gaun gear, Sit down by me, till ance I swear, Thou’rt worth the Carse o’ Gowrie.

Sine on hor mouth sweet kisses laid, Till blushes a’ her cheeks o’erspread; She sigh’d, and in saft whispers said, O Pate, tak me to Gowrie.